भारतीय रेलवे 2 दिसंबर से पश्चिम बंगाल में चलाएगा 54 उपनगरीय ट्रेनेंः रेल मंत्री पीयूष गोयल
भारतीय रेलवे अगले महीने 2 दिसंबर यानि बुधवार से गैर-उपनगरीय यात्री सेवाओं की 54 ट्रेनों की शुरुआत करेगा। ये जानकारी खुद केंद्रीय रेल मंत्री पीयूष ने ट्वीट करके दी है।
नई दिल्ली। भारतीय रेलवे अगले महीने 2 दिसंबर यानि बुधवार से गैर-उपनगरीय यात्री सेवाओं की 54 ट्रेनों की शुरुआत करेगा। ये जानकारी खुद केंद्रीय रेल मंत्री पीयूष ने ट्वीट करके दी है। ये ट्रेनें पश्चिम बंगाल में चलाई जाएंगी। पीयूष गोयल ने ट्वीट करके बताया कि, 2 दिसंबर से रेलवे 54 गैर-उपनगरीय यात्री सेवाएं (27 जोड़ी) पश्चिम बंगाल से पर्याप्‍त सुरक्षा मानदंडों के साथ शुरू करेगा। इससे राज्य के लोगों की आवाजाही, संपर्क और सुविधा में आसानी होगी।31 दिसंबर 2020 तक चलेंगी ये 13 स्पेशल ट्रेनेंसाथ ही भारतीय रेलवे के पूर्व मध्य रेलवे जोन ने कोरोना काल के बीच चल रही स्पेशल ट्रेनों के परिचालन का भी विस्तार किया है। रेलवे ने बिहार के जयनगर, दरभंगा, बरौनी, रक्सौल, मुजफ्फरपुर और सहरसा से चल रही 13 स्पेशल ट्रेनों को अब 31 दिसंबर 2020 तक चलाने का फैसला किया है। बता दें कि, रेलवे ने कोविड-19 के बीच फेस्टिव सीजन में 30 नवंबर तक यात्रियों की सुविधाओं का ख्याल रखते हुए विशेष ट्रेनों का संचालन करने का ऐलान किया था। जिसके बाद से यात्रियों में असमंजस की स्थिति बनी हुई थी कि क्या 30 नवंबर के बाद इन ट्रेनों का परिचालन बंद हो जाएगा।रेलवे ने 31 दिसंबर 2020 तक ट्रेनों के परिचालन की घोषणा कर दी है, जिससे रेल यात्रियों ने राहत की सांस ली है। पूर्व मध्य रेलवे के समस्तीपुर रेलमंडल के अलग-अलग स्टेशनों से खुलने वाली 13 विशेष ट्रेनों के परिचालन को 31 दिसंबर 2020 तक चलाने की हरी झंडी मिल गई है। यात्रियों को ट्रेन खुलने के समय से कुछ घंटे पहले रेलवे स्टेशन पहुंचना होगा, जिससे उन्हें कोविड-19 की जांच के बाद प्लेटफॉर्म में एंट्री मिल सके। ट्रेनों की लिस्ट02521/02522 बरौनी- एरनाकुलम-बरौनी एक्सप्रेस02577/02578 दरभंगा -मैसुर - दरभंगा एक्सप्रेस02545/02546 रक्सौल-लोकमान्य तिलक टर्मिनल एक्सप्रेस05547/05548 जयनगर - लोकमान्य तिलक टर्मिनल एक्सप्रेस05272/05271 मुजफ्फरपुर - हावड़ा एक्सप्रेस05559/05560 दरभंगा - अहमदाबाद एक्सप्रेस05251/05252 दरभंगा - जालंधर सिटी एक्सप्रेस05563/05564 जयनगर-उधना एक्सप्रेस05531/05532 सहरसा - अमृतसर एक्सप्रेस05267/05268 रक्सौल -लोकमान्य तिलक टर्मिनल एक्सप्रेस05529/05530 सहरसा - आनंद विहार टर्मिनल एक्सप्रेस03228/03227 राजेन्द्र नगर - सहरसा इंटरसिटी एक्सप्रेस03226/03225 जयनगर - पटना इंटरसिटी एक्सप्रेस